als_Latn dik_Latn sag_Latn
Asambleja Parlamentare e Këshillit të Evropës do të kërkojë shqyrtimin e listës së zgjeedhjësve në Maqedoni dhe regjistrim të domosdoshëm të pjesshëm. Siç raporton Agjencia e Lajmeve INA, një mision postzgjedhor i AP-së së Këshillit të Evropës nga muaji i ardhshëm do të qëndrojë në Shkup dhe do të shprehë të gjitha vërejtjet e kërkesat që duhet plotësuar autoritetet e Shkupit.
Kjo u paralajmërua edhe këtë të hënë, me nisjen e sesionit veror të Asamblesë Parlamentare të KE-së në Strasburg. Stefan Shenah, raportues i komisionit ad- hoc të AP-së së Këshillit të Evropës dhe shef i delegacionit të këtij misioni gjatë zgjedhjeve të fundit deklaroi se shqetësuese është situata lidhur me marrëdhëniet ndëretnike. “Ne gjatë qëndrimit tonë në Shkup kemi bërë thirrje që të mos thellohet boshllëku midis bashkësive etnike. Por për fat të keq, boshllëku po zgjerohet. Ne bëmë thirrje që të mos ketë shprehje të urrejtjes. Por kjo ishte e pranishme”, ka deklaruar Shenah. Për Asamblenë Parlamentare të KE-së është e pazakonshme prania e 1,8 milionë votuesve në një vend që numëron më shumë se 2,1 milionë banorë. Asambleja kërkon shqyrtimin e listave votuese dhe regjistrim të pjesërishëm, për shkak se është i rëndësishëm besimi ndaj një procesi zgjedhor.
Shefi i delegacionit të Parlamentit të Maqedonisë, deputeti i VMRO-DPMNE, Aleksandar Nikolovski ka theksuar në fjalën e tij se zgjedhjet ishin organizuar dhe realizuar në një atmosferë të mirë dhe demokratike, në përputhje me rregullativën ligjore, që ishte një konsensus gjithëpartiak. Ndërsa zëvendëskryetari i delegacionit parlamentar të Maqedonisë, deputeti i PDSH-së, Imer Aliu nëpërmjet një postimi në “Facebook” ka shkruar për fillimin e këtij sesioni.
“Blerje të votave, frikësim të votuesve, presion i ushtruar ndaj votuesve në veçanti ndaj të punësuarve në administratën shtetërore, kërkesë për ndjekje penale të shkeljeve të ligjit gjatë zgjedhjeve të fundit, mungesë e mediumeve të pavarura….Këto janë vetëm disa terme nga arsenali i terminologjisë që përdoret në propozim raportin që pritet të miratohet nga ana e Asamblesë Parlamentare të Këshillit të Evropës! Për herë të parë nga ana e një institucioni kredibil ndërkombëtarë, qartë dhe pa asnjë mëdyshje adresohet përgjegjësia dhe shkeljet flagrante të BDI-së për masakrimin e proceseve zgjedhore tashmë 12 vite me radhë”, ka shkruar deputeti Aliu.
Sesioni veror i AP-së së Këshillit të Evropës do të zhvillohet deri më 27 qershor, ku do të ketë debate për tema të ndryshme.
als_Latn als_Latn als_Latn als_Latn als_Latn